Komission asetus (EY) N:o 896/2001, annettu 7 päivänä toukokuuta 2001, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta



Virallinen lehti nro L 126 , 08/05/2001 s. 0006 - 0016



Komission asetus (EY) N:o 896/2001, annettu 7 päivänä toukokuuta 2001, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan, sekä katsoo seuraavaa: (1) Neuvosto muutti asetuksella (EY) N:o 216/2001 asetuksen (ETY) N:o 404/93 IV osastolla käyttöön otettua banaanien tuontimenettelyä. Sillä avattiin ennen kaikkea 850000 tonnin yksipuolinen C-tariffikiintiö, jossa kannettava tulli on 300 euroa tonnilta, Maailman kauppajärjestössä (WTO) vahvistetun 2200000 tonnin tariffikiintiön ja 353000 tonnin lisäkiintiön ohella. Menettelyn täytäntöönpanemiseksi on syytä antaa kaikki tarvittavat säännökset, tämän asetuksen 1 päivänä heinäkuuta 2001 tapahtuvan voimaantulon vuoksi perustellut siirtymätoimenpiteet mukaan lukien, ja yhteisen tullitariffin mukaisin tullein tapahtuvaa tuontia koskevat säännökset. (2) Asetuksen (ETY) N:o 404/93 18 artiklan 1 kohdan viimeisen alakohdan mukaisesti siinä tapauksessa, kuin sopimusta ei ole tehty sellaisten WTO-maiden kanssa, joille banaanien vienti on erittäin tärkeätä, A- ja B-tariffikiintiöitä ei ole syytä jakaa uudelleen toimittajamaiden välillä. (3) Asetuksen (ETY) N:o 404/93 19 artiklassa säädetään, että tariffikiintiöitä voidaan hallinnoida soveltamalla perinteisten kauppavirtojen huomioon ottamiseen perustuvaa menetelmää (perinteiset/uudet tuojat -menetelmää) ja/tai muita menetelmiä. Jotta uusi menettely voi tulla voimaan vuoden 2001 toisesta vuosipuoliskosta alkaen, näyttää soveliaalta myöntää pääsy tariffikiintiöiden perinteisille tuojille, jotka vastaavat itse kolmansien maiden tuottajilta viitekautena hankittavien tuoretuotteiden ostamisesta ja jopa tuottamisesta sekä niiden toimittamisesta yhteisön tullialueelle ja purkamisesta siellä. Tässä asetuksessa tällaisesta toiminnasta käytetään ilmaisua "ensisijainen tuonti". (4) On soveliasta vahvistaa vastaava määritelmä perinteisille tuojille kaikkien tariffikiintiöiden osalta ja määrittää niiden viitemäärä samoin edellytyksin, mutta eri tavalla sen mukaan, ovatko tällaiset toimijat viitekautena toimittaneet yhteisöön muista kolmansista maista kuin AKT-maista peräisin olevia banaaneja tai ei-perinteisiä AKT-banaaneja vai perinteisiä AKT-banaaneja, sellaisena kuin ne määritellään asetuksen (ETY) N:o 404/93, sellaisena kuin se oli ennen asetuksella (EY) N:o 216/2001 tehtyä muutosta, 16 artiklassa. (5) Toimijoiden luokkien ja perinteisten toimijoiden viitemäärien määrittämiseksi olisi viitekautena edelleen pidettävä kolmivuotiskautta 1994-1996. Kolmivuotiskausi 1994-1996 on viimeinen kolmivuotiskausi, josta komissiolla on käytössään riittävän luotettavat tiedot ensisijaisesta tuonnista. Tämän kauden avulla saatetaan myös ratkaista vuosien ajan yhteisön eräiden kauppakumppanien välillä jatkunut riita. Vuonna 1998 avattujen kiintiöiden hallinnointa varten kerätyt käytettävissä olevat tiedot huomioon ottaen ei ole tarpeen edellyttää perinteisten toimijoiden rekisteröitymistä. (6) Osa tariffikiintiöistä on varattava ei-perinteisille toimijoille. Tämän osan on oltava sellainen, että toimijat, jotka eivät ole aiemmin harjoittaneet ensisijaista tuontia viitekautena, voivat jatkaa kaupallista toimintaa ja mukautua uusiin säännöksiin ja että uudet toimijat voivat aloittaa tällaisen tuonnin ja että tällä tavoin voidaan suosia tervettä kilpailua. (7) Yhteisön banaanien tuontimenettelyn soveltamisesta useiden vuosien aikana saatujen kokemusten perusteella on syytä tiukentaa ei-perinteisten toimijoiden arviointiperusteita ja uusien toimijoiden hyväksymisperusteita, jotta vältytään rekisteröimästä pelkkiä välikäsiä tai myöntämästä määriä keinotekoisten tai keinottelutarkoituksessa tehtyjen hakemusten perusteella. Erityisesti on perusteltua edellyttää vähimmäiskokemusta tuoreiden banaanien tuontikaupasta. Jotta vältytään siltä, että vuosittaisia määriä koskevat hakemukset eivät ole suhteessa toimijan tuontiresursseihin, joilloin tällaisia hakemuksia eivät seuraisi vastaavia määriä koskevat tuontitodistushakemukset, vuosittaisista määrää koskevia hakemuksia voidaan jättää ainoastaan, jos annetaan vakuus, joka korvaa tuontitodistusta koskevan vakuuden antamisen. Tämä vakuus on vapautettava viipymättä sitä mukaa, kun toimija tosiasiallisesti käytää vuotuista määräänsä ja antaa todisteen siitä, että se on omaan lukuunsa lähettänyt tavarat yhteisöön ja purkanut ne siellä sekä luovuttanut ne vapaaseen liikkeeseen. Tämän tavoitteen saavuttamiseksi on myös syytä säätää, että tulevia vuosia koskevan määrän myöntäminen edellyttää, että edellisinä vuosina myönnetystä määrästä on käytetty tietty vähimmäisosuus. (8) Toimijoita olisi muistutettava, että niillä on tarvittaessa mahdollisuus sulautua yhteen tai muodostaa ryhmittymiä kansallisessa lainsäädännössä määritellyin edellytyksin, jotta ne voivat täyttää tässä asetuksessa säädetyt velvollisuudet ja harjoittaa tässä asetuksessa myönnettyjä oikeuksia. (9) Ei-perinteisten toimijoiden rekisteröintiin sovellettavat säännökset olisi annettava ja niiden vuotuinen määrä vahvistettava, kansalliselle toimivaltaiselle viranomaisille kuuluvista tarkastuksista ja valvonnasta olisi säädettävä ja tiettyjen erityisesti rekisteröintiin ja kiintiömäärien saamiseksi tuontimenettelyssä annettaviin ilmoituksiin liittyvien velvollisuuksien laiminlyönnistä johtuvat seuraamukset olisi täsmennettävä. (10) Tariffikiintiöjärjestelmän täytäntöönpanemiseksi 1 päivänä heinäkuuta 2001 olisi soveliasta säilyttää neuvoston astuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 28 päivänä lokakuuta 1998 annetulla komission asetuksella (EY) N:o 2362/98(3), sellaisena kuin se on viimeksi muutettuna asetuksella (EY) N:o 1632/2000(4), perustetut kausittaisen hallinnoinnin välineet ja mukauttaa niitä koskevat yksityiskohtaiset säännöt tarpeellisin osin. Tämä koskee erityisesti ohjeellisten määrien vahvistamista kolmen ensimmäisen vuosineljänneksen osalta, enimmäismäärien vahvistamista yksittäisten hakemusten osalta, todistushakemusten jättämistä ja todistusten myöntämistä koskevista määräaikoja sekä käyttämättömien määrien uudelleenkäyttöä koskevien todistusten myöntämistä. Koska A- ja B-tariffikiintiöiden sekä C-tariffkiintiöiden perinteisille toimijoille myönnettyä osaa hallinnoidaan kuitenkin erillään, tällaiset toimijat voivat jättää todistushakemuksia ainoastaan siihen tariffikiintiöön, johon niille on myönnetty ja ilmoitettu viitemäärä. (11) Asetuksen (ETY) N:o 404/93 18 artiklan 6 ja 7 kohdan mukaisesti olisi määriteltävä tuotantoa, kulutusta, tuontia ja vientiä kuvaavaan taseeseen vaikuttavat seikat, ja tase on vahvistettava ennen yksipuolisen kiintiön korottamista, jos kysyntä kasvaa tai jos syntyy yhteisön markkinoiden toimituksiin vaikuttava poikkeuksellinen tilanne. (12) Maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000(5), sellaisena kuin se on viimeksi muutettuna asetuksella (EY) N:o 369/2001(6), säännöksiä sovelletaan, jollei nimenomaisista poikkeuksista muuta johdu. Kyseisen asetuksen 9 artiklan mukaisesti todistuksen tai todistusotteen haltija voi siirtää todistuksesta johtuvat oikeudet vain yhden kerran todistusta tai todistusotetta kohden asiakirjan voimassaoloaikana. (13) Tällaisen todistuksen siirron edellytykset olisi eriteltävä ottaen huomioon tässä asetuksessa vahvistetut toimijaluokkien määritelmät. Kun todistuksen tai todistusotteen siirto rajoitetaan koskemaan vain yhtä siirronsaajaa, sen avulla voidaan kehittää eri rekisteröityjen toimijoiden välisiä kauppasuhteita. Ei kuitenkaan ole suotavaa luoda keinotekoisia tai keinottelevia suhteita taikka häiritä tavanomaisia kauppasuhteita sallimalla ei-perinteisten toimijoiden siirtää määriä perinteisille toimijoille. (14) Olisi aiheellista tarkentaa kaikki tämän asetuksen soveltamisesta johtuvat toimijoiden, jäsenvaltioiden ja komission väliset ilmoitusmenettelyt erityisesti toimijoiden viitemäärien sekä vuosittaisten määrien vahvistamisen, tariffikiintiöiden kausittaisen hallinnon ja markkinoiden seurannan osalta. (15) Uuden menettelyn 1 päivänä heinäkuuta 2001 tapahtuvan voimaantulon johdosta tarpeellisiksi tulleiden siirtymäkauden toimenpiteiden osalta olisi ensisijaisesti syytä poiketa hallinnollisista määräyksistä, jotka koskevat ei-perinteisten toimijoiden rekisteröinnin aikataulua ja niiden rekisteröintiin liittyvien todistusasiakirjojen toimittamista kansallisille toimivaltaisille viranomaisille. (16) Toiseksi olisi syytä vahvistaa määrät, jotka voidaan tuoda vuoden 2001 kolmannen vuosineljänneksen aikana tariffikiintiöissä, sekä vahvistaa yksittäisten todistushakemusten enimmäismäärä ja tällaisten hakemusten jättämistä koskeva tiukka aikataulu. (17) Banaanien tuontia yhteisöön koskevaan menettelyyn tällä asetuksella tehtävät muutokset, jotka koskevat ei-perinteisten toimijoiden määritelmää, edellyttävät toimivaltaisten kansallisten viranomaisten yhteistyössä komission kanssa suorittamia tarkastuksia ja valvontaa. Nämä toimet saattavat tarvittaessa johtaa toimijoille myönnettyjen määrien oikaisemiseen. Tämän vuoksi näitä määriä ei voida pitää saavutettuina oikeuksina eivätkä toimijat voi vedota niihin oikeutettuina odotuksina. (18) On syytä kumota asetus (EY) N:o 2362/98. (19) Asetusta (EY) N:o 216/2001 sovelletaan 1 päivästä heinäkuuta 2001 komission asetuksen (EY) N:o 395/2001(7) 1 artiklan mukaisesti. Jotta toimijoihin voidaan soveltaa mainitusta päivästä alkaen kyseisen asetuksen säännöksiä, on syytä toteuttaa siirtymätoimenpiteitä, joiden avulla jäsenvaltiot ja komissio voivat toteuttaa tarvittavat toimet varmistaakseen todistusten käyttämisen 1 päivästä heinäkuuta 2001 alkaen. (20) Banaanien hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: I OSASTO JOHDANTOSÄÄNNÖKSET 1 artikla Tässä asetuksessa vahvistetaan banaanien tuontimenettelyn yksityiskohtaiset säännöt, joita sovelletaan asetuksen (ETY) N:o 404/93 18 artiklan 1 kohdassa säädetyissä tariffikiintiöissä sekä näiden kiintiöiden ulkopuolella tapahtuvaan tuontiin. 2 artikla Edellä 1 artiklassa tarkoitetut tariffikiintiöt avataan seuraavasti: a) 83 prosenttia 3 artiklan 1 kohdassa määritellyille perinteisille toimijoille; b) 17 prosenttia 6 artiklassa määritellyille ei-perinteisille toimijoille. II OSASTO TARIFFIKIINTIÖIDEN HALLINNOINTI 1 luku Toimijoiden määritelmät I Jakso: Perinteiset toimijat 3 artikla Tässä asetuksessa tarkoitetaan ilmaisulla: 1) "perinteinen toimija" taloudellista toimijaa, luonnollista henkilöä, oikeushenkilöä, yksittäistä toimijaa tai ryhmittymää, joka on sijoittautunut yhteisöön viitemäärän perusteena olevana kautena ja joka on ostanut tuottajilta omaan lukuunsa vähimmäismäärän kolmansista maista peräisin olevia banaaneja tai soveltuvin osin tuottanut ne sekä lähettänyt ne yhteisöön ja myynyt ne siellä. Edellisessä alakohdassa määritellystä toiminnasta käytetään jäljempänä ilmaisua "ensisijainen tuonti". Ensimmäisessä alakohdassa tarkoitettu vähimmäismäärä on 250 tonnia yhden viitekauteen kuuluvan vuoden aikana. Vähimmäismäärä on kuitenkin 20 tonnia, jos kaupan pitäminen tai tuonti koskee vain enintään 10 cm:n pituisia banaaneja. 2) "perinteinen A/B-toimija" perinteistä toimijaa, joka on harjoittanut vähimmäismäärän verran asetuksen (ETY) N:o 404/93, sellaisena kuin se on muutettuna asetuksella (EY) N:o 1637/98(8), 16 artiklan määritelmien mukaisten kolmansien maiden banaanien ja/tai ei-perinteisten AKT-banaanien ensisijaista tuontia, 3) "perinteinen C-toimija" perinteistä toimijaa joka on harjoittanut vähimmäismäärän verran asetuksen (ETY) N:o 404/93, sellaisena kuin se on muutettuna asetuksella (EY) N:o 1637/98, 16 artiklan määritelmien mukaisten "perinteisten AKT-banaanien" ensisijaista tuontia. 4 artikla 1. Kunkin perinteisen A/B-toimijan viitemäärä vahvistetaan toimijan viimeistään 11 päivänä toukokuuta 2001 esittämästä kirjallisesta pyynnöstä vuosien 1994, 1995 ja 1996 aikana harjoitetun sellaisen kolmansista maista tulevien banaanien tai perinteisten AKT-banaanien ensisijaisen tuonnin keskiarvon perusteella, joka otetaan huomioon vuonna 1998 kolmansista maista peräisin olevien banaanien ja ei-perinteisten AKT-banaanien tuotantotariffikiintön hallinnoimiseksi niiden asetuksen (ETY) N:o 404/93 19 artiklan 2 kohdan säännösten mukaisesti, joita sovellettiin vuonna 1998 kyseisen artiklan 1 kohdan a alakohdassa tarkoitettuun tuottajaluokkaan. 2. Kunkin perinteisen C-toimijan viitemäärä vahvistetaan toimijan viimeistään 11 päivänä toukokuuta 2001 esittämästä kirjallisesta pyynnöstä vuosien 1994, 1995 ja 1996 aikana harjoitetun sellaisen perinteisten AKT-banaanien ensisijaisen tuonnin keskiarvon perusteella, joka on tapahtunut AKT-maiden perinteisten banaanimäärien mukaisesti vuonna 1998. 3. Toimijoilla, jotka ovat syntyneet perinteisten toimijoiden ryhmittymisen kautta, on samat oikeudet kuin ryhmittymän muodostaneilla toimijoilla. 5 artikla 1. Jäsenvaltioiden on ilmoitettava komissiolle viimeistään 15 päivänä toukokuuta 2001 4 artiklan 1 ja 2 kohdassa mainitut kokonaisviitemäärät. 2. Komissio vahvistaa 1 kohdan mukaiset ilmoitukset huomioon ottaen sekä A/B- ja C-tariffikiintiöiden käytettävissä olevan määrän perusteella tarvittaessa mukautuskertoimen, jota sovelletaan kunkin toimijan viitemäärään. 3. Kun 2 kohtaa sovelletaan, toimivaltaisten viranomaisten on ilmoitettava kullekin toimijalle sen mukautuskertoimella oikaistu viitemäärä viimeistään 7 päivänä kesäkuuta 2001. 4. Luettelo kunkin jäsenvaltion toimivaltaisista viranomaisista esitetään liitteessä. Komissio muuttaa luetteloa asianomaisten jäsenvaltioiden pyynnöstä. II jakso: Ei-perinteiset toimijat 6 artikla Tässä asetuksessa tarkoitetaan ilmaisulla "ei-perinteinen toimija" taloudellista toimijaa, joka on rekisteröintinsä yhteydessä sijoittautunut yhteisöön ja joka on a) harjoittanut omaan lukuunsa CN-koodiin 0803 00 19 kuuluvien tuoreiden banaanien kaupallista tuontia yhteisössä omalla nimellään yhtenä sitä vuotta välittömästi edeltävinä kahtena vuonna, jolle rekisteröintiä on haettu; b) tässä toiminnassa tuonut tulliselvityksen mukaan tuotteita vähintään 1200000 euron arvosta a alakohdassa tarkoitettuna ajanjaksona; ja c) ollut ilman viitemäärää perinteisen toimijan ominaisuudessa siinä tariffikiintiössä, johon toimija on hakenut rekisteröintiä 7 artiklan mukaisesti, ja joka ei ole komission asetuksen (ETY) N:o 2454/93(9) 143 artiklan mukainen perinteiseen toimijaan etuyhteydessä oleva fyysinen henkilö tai oikeushenkilö. 7 artikla 1. Toimija voidaan rekisteröidä vain yhdessä valintansa mukaisessa jäsenvaltiossa ei-perinteiseksi toimijaksi A/B- ja/tai C-tariffikiintiöön. Tariffikiintiön perinteinen toimija voidaan rekisteröidä ei-perinteisenä toimijana tariffikiintiöön, johon hänellä ei ole viitemäärää. Perinteinen C-toimija voi rekisteröityä ei-perinteiseksi toimijaksi A/B- tariffikiintiössä ainoastaan, jos toimitetaan todiste siitä, että toimija on tuonut banaaneja kolmansista maista ja/tai ei-perinteisiä AKT-banaaneja 6 artiklan b alakohdassa mainitun arvon verran kyseisenä ajanjaksona. 2. Toimijan on rekisteröintiään varten toimitettava liitteessä mainituille toimivaltaisille viranomaisille seuraavat todisteasiakirjat: a) todiste siitä, että toimija on merkitty jäsenvaltion kaupparekisteriin, tai muu kyseisten viranomaisten hyväksymä todiste; ja b) todiste banaanien tuonnista esittämällä käytetyt tuontitodistukset, tai jos todistusta ei vaadita, asianmukaiset tulliasiakirjat; sekä c) jäljennös valantehneen riippumattoman tilintarkastusasiantuntijan lausunnosta, josta käy ilmi 6 artiklan b alakohdassa mainitun arvon mukaisen tuonnin suorittaminen, tai jäljennös tulliviranomaisten vahvistamista vastaavista tulli-ilmoituksista. 3. Rekisteröintihakemukset on jätettävä ennen kunkin vuoden 1 päivää lokakuuta. 4. Jotta rekisteröintiä voitaisiin jatkaa, toimijan on esitettävä toimivaltaisille viranomaisille todiste siitä, että hän on tosiasiallisesti tuonut omaan lukuunsa vähintään 50 prosenttia hänelle kuluvalle vuodelle myönnetystä määrästä. Prosenttiluku on 30 silloin, kun on kyse rekisteröinnin jatkamisesta vuonna 2002. Rekisteröinnin jatkohakemukseen, joka on jätettävä ennen kunkin vuoden 1 päivää lokakuuta, on liitettävä jäljennös käytetyistä tuontitodistuksista, todiste tuontia koskevien tullimuodollisuuksien täyttymispäivänä voimassa olleiden tullien maksamisesta sekä jäljennös kuluvaksi neljännesvuodeksi myönnetyistä tuontitodistuksista. 5. Jäsenvaltioiden on toimitettava komissiolle ennen kunkin vuoden 10 päivää lokakuuta luettelo rekisteröintihakemuksen ja rekisteröinnin jatkohakemuksen jättäneistä toimijoista sekä silloin, kun on kyse rekisteröinnin jatkamisesta, käytettyjen ja myönnettyjen todistusten ja soveltuvin osin todistusotteiden numero. Tarvittaessa komissio toimittaa kyseiset luettelot muille jäsenvaltioille toimijoiden ilmoituksiin liittyvien väärinkäytösten paljastamiseksi ja estämiseksi. Komissio voi päättää jäsenvaltioiden ilmoitusten tiettyjen kohtien julkaisemisesta. 8 artikla 1. Toimijoiden on jätettävä rekisteröintihakemuksen tai rekisteröinnin jatkohakemuksen yhteydessä vuosittaista määrää koskeva hakemus. Hylkäämisen uhalla a) hakemus saa koskea enintään 12,5:tä prosenttia ei-perinteisille toimijoille vuosittain myönnettävästä kokonaismäärästä; ja b) hakemuksen mukana on seurattava selvitys vakuuden (150 euroa/tonni) antamisesta haettua määrää kohti komission asetuksen (ETY) N:o 2220/85(10) III osaston säännösten mukaisesti. 2. Edellä 1 kohdan b alakohdassa tarkoitettu vakuus vapautetaan asteittain sitä mukaa, kun tuonti tapahtuu tosiasiallisesti ja toimija esittää todisteet omaan lukuunsa tapahtuneesta tuotteiden lähettämisestä ja purkamisesta yhteisön tullialueella. Vakuutta ei pidätetä silloin, kun on kyse ylivoimaisesta esteestä. Todisteet lähetyksestä annetaan esittämällä jäljennös toimijan nimellä laaditusta tosiasiallisesti tuotuja määriä koskevasta konossementista ja aluksen lastiluettelosta tai, soveltuvin osin, maa- tai ilmakuljetuksen kuljetusasiakirjasta. Todisteet tosiasiallisesta tuonnista annetaan esittämällä jäljennös käytetyistä tuontitodistuksista ja todiste tullien maksamisesta. 9 artikla 1. Toimivaltaisten viranomaisten on viimeistään kunkin vuoden 10 päivänä lokakuuta toimitettava komissiolle rekisteröityjä ei-perinteisiä toimijoita koskeva luettelo, josta käy ilmi kunkin toimijan hakema vuosittainen määrä. 2. Jos A/B- tai C-tariffikiintiössä haettu kokonaismäärä ylittää ei-perinteisten toimijoiden käytettävissä olevan määrän, komissio vahvistaa viipymättä kuhunkin hakemukseen sovellettavan vähennysprosenttiluvun. Jos ensimmäistä alakohtaa sovellettaessa osoittautuu, että toimijalle myönnetty vuosittainen määrä on pienempi kuin tämän hakema määrä, 8 artiklan 1 kohdan b alakohdassa säädetty vakuus vapautetaan viipymättä suhteessa vajaaksi jääneeseen määrään. 3. Jäsenvaltioiden toimivaltaisten viranomaisten on vahvistettava ja ilmoitettava ennen 15 päivää marraskuuta kullekin ei-perinteiselle toimijalle seuraavaksi vuodeksi myönnetty määrä. 10 artikla 1. Jäsenvaltioiden on valvottava tässä jaksossa annettujen säännösten noudattamista. Niiden on erityisesti varmistettava, että asianomaiset toimijat harjoittavat omaan lukuunsa tuontitoimintaa 6 artiklassa tarkoitetulla alalla johtonsa, henkilöstönsä ja toimintansa kannalta itsenäisenä taloudellisena yksikkönä. Jos vaikuttaa siltä, ettei näitä edellytyksiä voida noudattaa, rekisteröintiä ja vuosittaista määrää koskevan hakemuksen hyväksyminen edellyttää, että asianomainen toimija osoittaa kyseisten edellytysten noudattamisen kansallisia toimivaltaisia viranomaisia tyydyttävällä tavalla. 2. Jäsenvaltioiden ja komission on toimitettava toisilleen kaikki tämän artiklan soveltamiseksi tarvittavat tiedot. 11 artikla 1. Kansallisten toimivaltaisten viranomaisten on pyynnöstä rekisteröitävä ei-perinteisiksi toimijoiksi taloudelliset toimijat, luonnolliset henkilöt, oikeushenkilöt, yksittäiset edustajat tai ryhmittymät, jotka on muodostettu kyseisen taloudellisen toiminnan harjoittamista koskevan lainsäädännön mukaisesti ja jotka ovat tämän asetuksen säännösten mukaisia. Ryhmittymä voidaan rekisteröidä ei-perinteiseksi toimijaksi, jos ryhmittymän muodostavat jäsenet täyttävät yhdessä tässä asetuksessa säädetyt edellytykset. Jäsenten oikeudet ja velvollisuudet on siirretty ryhmittymälle kuuluviksi. 2. Toimijoilla, jotka ovat syntyneet ei-perinteisten toimijoiden ryhmittymisen kautta, on samat oikeudet kuin ryhmittymän muodostaneilla toimijoilla. 12 artikla 1. Jos ei-perinteinen toimija jättää rekisteröintihakemuksen useampaan jäsenvaltioon, kaikki toimijan rekisteröintihakemukset hylätään, ja tapauksen mukaan mahdollisesti jo myönnetty viitemäärä tai vuosittainen määrä peruutetaan. Tällaisesta rikkomuksesta seuraa lisäksi se, että toimija ei saa jättää uusia hakemuksia väärinkäytöksen toteamisvuotta seuraavana vuonna. 2. Jos vilpillisiä keinoja tai vääriä todisteita käytetään rekisteröinnin tai vuosittaisen määrän saamiseksi, rekisteröinti tai vuosittainen määrä peruutetaan, sanotun kuitenkaan rajoittamatta asiaa koskevan kansallisen lainsäädännön soveltamista. Tällaisessa tapauksessa 8 artiklan 1 kohdan b alakohdassa tarkoitettu vakuus menetetään kokonaisuudessaan. Tästä seuraa lisäksi se, että toimija ei saa jättää uutta rekisteröintihakemusta missään jäsenvaltiossa väärinkäytöksen toteamisvuotta seuraavien kahden vuoden aikana. 2 luku Tuontitodistusten myöntämistä koskevat yksityiskohtaiset säännöt 13 artikla 1. Hallinnoinin vuoksi asetuksen (ETY) N:o 404/93 18 artiklan 1 kohdan a ja b alakohdassa säädetyt A- ja B-tariffikiintiöt lasketaan yhteen. A- tai B-kiintiöihin jätetyt hakemukset käsitellään yhdessä. Asetuksen (ETY) N:o 404/93 18 artiklan 1 kohdan c alakohdassa säädettyä C-tariffikiintiötä hallinnoidaan erillään. 2. Perinteiset A/B-toimijat voivat jättää tuontitodistushakemuksia ainoastaan A/B-tariffikiintiöön. Perinteiset C-toimijat voivat jättää tuontitodistushakemuksia ainoastaan C-tariffikiintiöön. Kahdessa ensimmäisessä alakohdassa mainitut perinteiset toimijat voivat jättää todistushakemuksia muuhun tariffikiintiöön, jos ne on rekisteröity ei-perinteisinä toimijoina kyseessä olevaan tariffikiintiöön. 3. Ei-perinteiset toimijat voivat jättää tuontitodistushakemuksia sekä A/B- että C-tariffikiintiöihin, jos ne on rekisteröity A/B- ja C-kiintiöihin. 14 artikla 1. Tuontitodistusten myöntämistä varten voidaan kolmeksi ensimmäiseksi vuosineljännekseksi vahvistaa ohjeellinen määrä, joka ilmaistaan yhdenmukaisena prosenttimääränä kunkin tariffikiintiön käytettävissä olevista määristä. 2. Kolmen ensimmäisen vuosineljänneksen osalta voidaan säätää, että toimijan jättämät todistushakemukset saavat yhdessä koskea enintään tiettyä prosenttiosuutta tapauksen mukaan joko 5 artiklan mukaisesti vahvistetusta viitemäärästä tai 9 artiklan 3 kohdan mukaisesti vahvistetusta vuosittaisesta määrästä. 15 artikla 1. Tuontitodistushakemukset on jätettävä kunkin vuosineljänneksen osalta tämän asetuksen liitteessä luetelluille jäsenvaltion toimivaltaisille viranomaisille sitä vuosineljännestä, jolle todistukset annetaan, edeltävän kuukauden seitsemän ensimmäisen päivän aikana. Perinteisen toimijan on jätettävä tuontitodistushakemukset sen jäsenvaltion toimivaltaisille viranomaisille, joka on vahvistanut viitemäärän, ja ei-perinteisen toimijan on jätettävä tuontitodistushakemukset sen jäsenvaltion toimivaltaisille viranomaisille, jossa toimija on rekisteröity. 2. Todistushakemuksissa on oltava seuraavat maininnat: a) perinteisten A/B-toimijoiden osalta maininta "Todistushakemus - perinteinen A/B-toimija - asetus (EY) N:o 896/2001"; b) perinteisten C-toimijoiden osalta maininta "Todistushakemus - perinteinen C-toimija - asetus (EY) N:o 896/2001"; c) ei-perinteisten toimijoiden osalta maininta tapauksen mukaan joko "Todistushakemus - ei-perinteinen A/B-toimija - asetus (EY) 896/2001" tai "Todistushakemus - ei-perinteinen C-toimija - asetus (EY) N:o 896/2001". 3. Toimijan jättämät todistushakemukset voidaan käsitellä vain, jos a) niissä on 2 kohdassa säädetty maininta; b) ne koskevat määrää, joka ei ole suurempi kuin tariffikiintiössä käytettävissä oleva määrä, joka julkaistaan kausittain ennen hakemusten jättöajan alkamista; c) ne koskevat yhteensä enintään kyseessä olevan vuosineljänneksen osalta 14 artiklan 2 kohtaa soveltamalla saatua määrää tai enintään tapauksen mukaan joko toimijan viitemäärästä tai toimijan vuosittaisesta määrästä jäljellä olevaa määrää. 4. Edellä 2 kohdassa esitetyt maininnat lisätään todistuksen 20 kohtaan. 16 artikla Toimivaltaisten viranomaisten on toimitettava komissiolle todistushakemuksissa haetut määrät kahden työpäivän kuluessa hakemusten jättämisajan päättymisestä. Tässä ilmoituksessa on esitettävä selkeästi sekä perinteisten A/B- ja C-toimijoiden että ei-perinteisten toimijoiden A/B- ja C-tariffikiintiöissä haetut määrät. 17 artikla Jos määrät, joille todistuksia haetaan, ylittävät jonakin vuosineljänneksenä tuntuvasti 14 artiklan mukaisesti tarvittaessa vahvistetun ohjeellisen määrän tai jos ne ylittävät käytettävissä olevat määrät, on vahvistettava hakemuksiin sovellettava yhdenmukainen vähennysprosenttiluku. 18 artikla 1. Toimivaltaisten viranomaisten on myönnettävä tuontitodistukset viimeistään hakemuskuukauden 23 päivänä. Jos kyseinen päivä ei ole työpäivä, todistukset myönnetään viimeistään sitä seuraavana ensimmäisenä työpäivänä. 2. Poiketen siitä, mitä asetuksen (EY) N:o 1291/2000 23 artiklan 1 kohdassa säädetään, tuontitodistusten voimassaoloaika alkaa niiden tosiasiallisesta myöntämispäivästä ja päättyy myöntämiskuukautta seuraavan neljännen kuukauden seitsemäntenä päivänä. Todistusten tosiasiallinen myöntämispäivä luetaan mukaan todistusten voimassaoloaikaan. 19 artikla 1. Toimijalle, joka voi tapauksesta riippuen olla todistuksen haltija tai siirronsaaja, on pyynnöstä jaettava uudelleen todistuksesta käyttämättä jääneet määrät seuraavalle vuosineljännekselle, mutta kuitenkin sille vuodelle, jolle alkuperäinen todistus on myönnetty. Tällainen uudelleenjako tehdään, kun on kyse banaanien tuonnista kiintiössä, johon kokonaan tai osittain käyttämättä jäänyt alkuperäinen todistus on myönnetty. Alkuperäisen todistuksen vakuus menetetään suhteessa käyttämättömiin määriin. 2. Uudelleenjakoa koskeva hakemus on jätettävä 15 artiklan 1 kohdassa asetetussa määräajassa, ja siihen on liitettävä kokonaan tai osittain käyttämättä jääneiden todistusten alkuperäiskappaleet tai oikeaksi todistetut jäljennökset niistä sekä todiste 24 artiklassa säädetyn vakuuden antamisesta. Uudelleenjakoa koskevan todistushakemuksen ja todistuksen 20 kohdassa on oltava seuraava maininta: "uudelleenjakoa koskeva todistus - asetuksen (EY) N:o 896/2001 19 artikla" ja tapauksen mukaan yksi seuraavista maininnoista: "perinteinen A/B-toimija", "perinteinen C-toimija", "ei-perinteinen A/B-toimija", "ei-perinteinen C-toimija". 3. Uudelleenjakoa koskeviin todistushakemuksiin ei sovelleta 17 artiklan mukaisesti tarvittaessa vahvistettua vähennysprosenttilukua. 4. Toimivaltaisten viranomaisten on ilmoitettava komissiolle 16 artiklassa asetetussa määräajassa määrät, joille haetaan uudelleenjakotodistusta. 20 artikla 1. Tämän luvun mukaisesti annetuista todistuksista johtuvat oikeudet voidaan siirtää asetuksen (EY) N:o 1291/2000 9 artiklan mukaisin edellytyksin yhdelle siirronsaajalle, sanotun kuitenkaan rajoittamatta tämän artiklan 2 kohdan soveltamista. 2. Oikeuksien siirto on mahdollista tehdä ainoastaan: a) perinteisten toimijoiden välillä tapauksen mukaan samassa A/B- tai C-tariffikiintiössä, b) siten, että perinteinen toimija siirtää oikeutensa 7 artiklan mukaisesti rekisteröidylle ei-perinteiselle toimijalle tapauksen mukaan samassa A/B- tai C-tariffikiintiössä, c) sellaisten ei-perinteisten toimijoiden välillä, jotka ovat rekisteröityneet samassa A/B-tai C-tariffikiintiössä. 21 artikla 1. Asianomaisten toimijoiden on viipymättä ilmoitettava toimivaltaisille viranomaisille ennen tuontitodistusten voimassaoloajan päättymistä niiden vapaaseen liikeeseen luovutettujen banaanien määrät, jotka on jälleenviety yhteisön ulkopuolelle. Toimijoiden on palautettava kyseisille viranomaisille alkuperäiskappale tuontitodistuksesta, jossa mainitut määrät on luettu kiintiöön. 2. Toimivaltaisten viranomaisten on ilmoitettava komissiolle jälleenviedyt määrät kunkin vuosineljänneksen päättymistä seuraavan kuukauden aikana ja ilmoitettava kussakin tapauksessa toimijaluokka (perinteiset/ei-perinteiset toimijat), jolle todistus on myönnetty, sekä vastaavien tuontitodistusten ja tuontitodistusotteiden numerot. 3. Tapauksen mukaan joko aiemmin myönnetyn todistuksen haltijalle tai siirronsaajalle on myönnettävä jälleenvietyjen määrien mukaisesti yksi tai useampi tuontitodistus seuraavalle vuosineljännekselle, mutta kuitenkin sille vuodelle, jona alkuperäiset todistukset myönnettiin. 4. Toimivaltaisten viranomaisten on varmistettava, että 1 kohdan mukaisesti ilmoitetut määrät jälleenviedään tosiasiallisesti yhteisöstä. 5. Jälleenvietyjen banaanien määriä ei oteta huomioon, kun perinteisten toimijoiden viitemäärät ja ei-perinteisten toimijoiden vuotuiset määrät määritellään. Ensimmäisen alakohdan säännöksiä sovelletaan myös vuonna 1994 jäsenvaltioista Itävaltaan, Suomeen tai Ruotsiin suuntautuneeseen jälleenvientiin sekä kyseisenä vuonna Itävallasta, Suomesta tai Ruotsista kolmansiin maihin, myös yhteisöön sen 31 päivänä joulukuuta 1994 kokoonpanossa, suuntautuneeseen jälleenvientiin. III OSASTO TARIFFIKIINTIÖIDEN ULKOPUOLELLA TAPAHTUVASSA BANAANIEN TUONNISSA SOVELLETTAVAT YKSITYISKOHTAISET SÄÄNNÖT 22 artikla 1. Tuontitodistushakemukset voidaan jättää missä jäsenvaltiossa tahansa. 2. Todistushakemusten ja todistusten 20 kohdassa on oltava maininta "tariffikiintiöiden ulkopuolinen tuonti - asetuksen (EY) N:o 896/2001 22 artikla". 3. Todistukset on myönnettävä viipymättä asetuksen (EY) N:o 1291/2000 23 artiklan 1 kohdan mukaisesti. Todistukset ovat voimassa kolme kuukautta. 4. Jäsenvaltioiden on ilmoitettava komissiolle kunkin vuosineljänneksen päättymistä seuraavan kuukauden aikana määrät, joille todistuksia on myönnetty tämän artiklan säännösten mukaisesti. IV OSASTO YLEISET SÄÄNNÖKSET 23 artikla Yhteisön tuotantoa ja kulutusta sekä tuontia ja vientiä kuvaava tase laaditaan asetuksen (ETY) N:o 404/93 18 artiklan 6 ja 7 kohdan soveltamiseksi seuraavien tietojen perusteella: a) kuluneen vuoden aikana yhteisössä kaupan pidettyjen ja alkuperän mukaan jaoteltujen banaanien määriä koskevat käytettävissä olevat tiedot; b) yhteisön banaanien tuotantoa ja kaupan pitämistä koskevat arviot; c) eri alkuperää olevien banaanien tuontia koskevat arviot; d) kulutusta koskevat arviot, jotka perustuvat erityisesti kulutuksen viimeaikaisiin suuntauksiin ja markkinahintojen kehitykseen. 24 artikla 1. Tuontitodistushakemuksiin on liitettävä todiste asetuksen (ETY) N:o 2220/85 III osaston mukaisen vakuuden antamisesta. Tämän vakuuden määrä on 50 euroa tonnilta. Tätä säännöstä ei kuitenkaan sovelleta todistushakemuksiin, jotka ei-perinteiset toimijat ovat jättäneet II osastossa säädetyssä tuontimenettelyssä. 2. Kun todistukset myönnetään haettua määrää pienemmälle määrälle, vakuus vapautetaan viipymättä myöntämättä jääneen määrän osalta. 25 artikla Komission asetuksen (EY) N:o 1291/2000 säännöksiä sovelletaan, 5 artiklan 1 kohdan neljättä luetelmakohtaa sekä 8 artiklan 4 ja 5 kohtaa lukuun ottamatta, ottaen huomioon tässä asetuksessa säädetyt poikkeukset. Poiketen siitä, mitä asetuksen (EY) N:o 1291/2000 35 artiklan 4 kohdassa säädetään, todiste kyseessä olevaa määrää koskevan tuonti-ilmoituksen vastaanottamisesta on toimitettava 30 päivän kuluessa tuontitodistuksen voimassaoloajan päättymisestä ylivoimaista estettä lukuun ottamatta. 26 artikla 1. Tullitoimipaikkojen, joihin tuonti-ilmoitukset jätetään kolmansista maista tuotavien banaanien luovuttamiseksi vapaaseen liikkeeseen tariffikiintiöjärjestelmässä, on a) säilytettävä jäljennös kustakin tuontitodistuksesta tai tuontitodistusotteesta, jossa mainitut määrät on luettu kiintiön vapaaseen liikkeeseen luovuttamista koskevan ilmoituksen vastaanottamisen yhteydessä; b) toimitettava joka toisen viikon lopussa toinen jäljennös kustakin tuontitodistuksesta tai tuontitodistusotteesta, johon on merkitty toteutuneet määrät, tämän asetuksen liitteessä esitetyille jäsenvaltionsa viranomaisille, joilla on toimivalta myöntää todistuksia. Kyseisten viranomaisten on toimitettava joka toisen viikon lopussa jäljennös saamistaan todistuksista tai otteista edellä mainitussa liitteessä esitetyille jäsenvaltioiden toimivaltaisille viranomaisille, jotka ovat antaneet kyseiset asiakirjat. 2. Tullitoimipaikkojen, joihin asiakirjat on jätetty, on ilmoitettava välittömästi televiestinä 1 kohdassa mainituille jäsenvaltionsa toimivaltaisille viranomaisille, jos epäillään todistuksen, otteen tai jätettyjen asiakirjojen merkintöjen ja hyväksymismerkintöjen aitoutta taikka niiden toimijoiden laatua, jotka suorittavat vapaaseen liikkeeseen luovuttamista koskevat muodollisuudet tai joiden lukuun ne suoritetaan, tai jos epäillään tapahtuneen väärinkäytöksiä. Kyseisten toimivaltaisten viranomaisten on toimitettava nämä tiedot viipymättä televiestinä asiakirjat myöntäneille toimivaltaisille viranomaisille ja komissiolle perusteellista tarkastusta varten. Komissio toimittaa jäsenvaltioiden tulliviranomaisille luettelon yhteisössä kyseisessä tuontimenettelyssä toimivista perinteisistä toimijoista ja ei-perinteisistä toimijoista, jotka voivat olla tuontitodistuksen tai tuontitodistusotteen halitjoita tai siirronsaajia. 3. Liitteessä mainittujen jäsenvaltioiden toimivaltaisten viranomaisten on 1 ja 2 kohdan mukaisesti saamiensa tiedonantojen perusteella tehtävä tarvittavat lisätarkastukset tariffikiintiöjärjestelmän moitteettoman soveltamisen varmistamiseksi ja erityisesti näissä järjestelmissä tuotujen määrien valvomiseksi ennen kaikkea vertaamalla tarkasti myönnettyjä todistuksia ja otteita käytettyihin todistuksiin ja otteisiin. Niiden on tätä varten varmennettava käytettyjen asiakirjojen aitous ja vaatimustenmukaisuus sekä se, miten II osaston säännösten mukaisesti rekisteröidyt toimijat niitä käyttävät. 27 artikla Jäsenvaltioiden on toimitettava komissiolle seuraavat taloudelliset ja tilastolliset tiedot: a) joka keskiviikko edellisen viikon aikana komission asetuksen (EY) N:o 3223/94(11) 3 artiklassa mainituilta edeustavilta markkinoilta kerätyt keltaisten banaanien tukkuhinnat alkuperämaittain eriteltyinä; b) alkuperän mukaan eritellyt yksityiskohtaiset tiedot asetuksen (ETY) N:o 2454/93 308 d artiklassa säädettyjen yksityiskohtaisten sääntöjen mukaisesti vapaaseen liikkeeseen luovutetuista, CN-koodiin 0803 00 19 kuuluvien banaanien määristä, jotta tuontitariffikiintiössä ja niiden ulkopuolella tapahtuvaa tuontia voidaan valvoa; c) tuontitodistusten voimassaoloajan päättymistä seuraavan kuukauden 10 päivänä kunkin vuosineljänneksen osalta myönnettyihin tuontitodistuksiin liittyvät määrät, käytettyihin ja todistusten myöntäneelle elimelle palautettuihin todistuksiin liittyvät määrät sekä käyttämättä jääneisiin todistuksiin liittyvät määrät; d) pyynnöstä tuotantoa ja kaupan pitämistä koskevat ennusteet. V OSASTO SIIRTYMÄSÄÄNNÖKSET 28 artikla 1. Vuoden 2001 toisena vuosipuoliskona käytettävissä olevat määrät ovat seuraavat: - A/B-tariffikiintiöt: 1137159 tonnia, - C-tariffikiintiöt: 509359 tonnia. 2. Vuoden 2001 toisena vuosipuoliskona kunkin perinteisen toimijan 4 artiklan ja 5 artiklan 2 kohdan soveltamisen jälkeen vahvistettu viitemäärä kerrotaan kertoimella 0,4454, kun on kyse perinteisestä A/B-toimijasta, ja kertoimella 0,5992, kun on kyse perinteisestä C-toimijasta. Poiketen siitä, mitä 5 artiklan 3 kohdassa säädetään, toimivaltaisten viranomaisten on ilmoitettava kullekin toimijalle sen mukautuskertoimella oikastu viitemäärä viimeistään 7 päivänä kesäkuuta 2001. 29 artikla 1. Poiketen siitä, mitä 7 artiklassa säädetään, ei-perinteisten toimijoiden on jätettävä vuoden 2001 toista vuosipuoliskoa koskevan rekisteröintihakemuksensa valitsemassaan jäsenvaltiossa viimeistään 18 päivänä toukokuuta 2001. 2. Vuoden 2001 toisena vuosipuoliskona jäsenvaltioiden on toimitettava tiedonannot 7 artiklan 5 kohdassa tarkoitetuista ei-perinteisistä toimijoista viimeistään 29 päivänä toukokuuta 2001. 3. Komissio määrittää 2 kohdan mukaisesti toimitetut tiedonannot huomioon ottaen määrät, jotka myönnetään ei-perinteisille toimijoille vuoden 2001 toiseksi vuosipuoliskoksi. 4. Toimivaltaisten viranomaisten on ilmoitettava viimeistään 7 päivänä kesäkuuta 2001 kullekin ei-perinteisille toimijalle vuoden 2001 toiseksi vuosipuoliskoksi myönnetyt määrät. 30 artikla 1. Poiketen siitä, mitä 15 artiklassa säädetään, toimijoiden on jätettävä vuoden 2001 kolmatta vuosineljännestä koskevat tuontitodistushakemuksensa 11 ja 14 päivän kesäkuuta 2001 välisenä aikana. Hylkäämisen uhalla toimijan jättämät todistushakemukset saavat yhteensä koskea määrää, joka on enintään a) 54 prosenttia perinteisen toimijan viitemäärästä, b) 54 prosenttia vuotuisesta määrästä, kun on kyse ei-perinteisestä toimijasta. 2. Kansalliset toimivaltaiset viranomaiset myöntävät tuontitodistukset viimeistään 30 päivänä kesäkuuta 2001. Tuontitodistukset myönnetään tuotteiden luovuttamiseksi vapaaseen liikkeeseen 1 päivästä heinäkuuta 2001 alkaen. Hakemusten ja todistusten 24 kohdassa on oltava maininta "myönnetty tuotteiden luovuttamiseksi vapaaseen liikkeeseen 1 päivästä heinäkuuta 2001 alkaen". VI OSASTO LOPPUSÄÄNNÖKSET 31 artikla Kumotaan asetus (EY) N:o 2362/98 1 päivästä heinäkuuta 2001. Sitä sovelletaan kuitenkin vuodeksi 2001 myönnettyihin tuontitodistuksiin. 32 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 2001. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 293, 31.10.1998, s. 32. (4) EYVL L 187, 26.7.2000, s. 6. (5) EYVL L 152, 24.6.2000, s. 1. (6) EYVL L 55, 24.2.2001, s. 41. (7) EYVL L 58, 27.2.2001, s. 11. (8) EYVL L 210, 28.7.1998, s. 28. (9) EYVL L 253, 11.10.1993, s. 1. (10) EYVL L 205, 3.8.1985, s. 5. (11) EYVL L 337, 24.12.1994, s. 66. LIITE Jäsenvaltioiden toimivaltaiset viranomaiset: Belgia Bureau d'intervention et de restitution belge/Belgisch Interventie- en Restitutiebureau Rue de Trèves, 82/Trierstraat 82 B - 1040 Bruxelles/Brussel Tanska Ministeriet for Fødevarer, Landbrug og Fiskeri Direktoratet for Fødevareerhverv; Eksportstøttekontoret Kampmannsgade 3 DK - 1780 København V Saksa Bundesanstalt für Landwirtschaft und Ernährung Referat 322 Adickesallee, 40 D - 60322 Frankfurt am Main Kreikka Ministry of Agriculture GEDIDAGEP Directorate Fruits and Vegetables, Wine and Industrial Products 241, Acharnon Street GR - 10446 Espanja Ministerio de Economía Secretaría General de Comercio Exterior Paseo de la Castellana, 162 E - 28046 Madrid Ranska Office de développement de l'économie agricole des départements d'outre-mer (ODEADOM) 31, Quai de Grenelle F - 75738 Paris Cedex 15 Irlanti Department of Agriculture and Rural Development Horticulture Division Agriculture House (7W) Kildare Street Dublin 2 Ireland Italia Ministero del Commercio con l'estero DG Politica commerciale e gestione regime scambi - Div. II Viale Boston, 25 I - 00144 Roma Luxemburg Ministère de l'agriculture/Administration des services techniques de l'agriculture Service de l'horticulture 16, Route d'Esch Boîte postale 1904 L - 1014 Luxembourg Alankomaat Produktschap Tuinbouw Louis Pasteurlaan 6 Postbus 280 2700 AG Zoetermeer Itävalta Itävalta Bundesministerium für Land- und Forstwirtschaft, Umwelt und Wasserwirtschaft Abteilung III 5 - Handelspolitik und Außenhandel Stubenring 1 A - 1012 Wien Portugali Ministério da Economia Direcção-Geral das Relações Económicas Internacionais Direcção de Serviços de Licenciamento do Comércio Externo Avenida da República, 79 P - 1069-059 Lisboa Suomi Toimijoiden rekisteröinti: Maa- ja Metsätalousministeriö Hallituskatu 3a , Valtioneuvosto PL 30 FIN - 00023 Helsinki Todistukset myöntävä elin: Tullihallitus Erottajankatu 2 PL 512 FIN - 00101 Helsinki Ruotsi Jordbruksverket Vallgatan 8-10 S - 551 82 Jönköping Yhdistynyt kuningaskunta Intervention Board External Trade Division Lancaster House Hampshire Court Newcastle Upon Tyne NE99 1AW United Kingdom